ai4bharat/Pralekha huggingface dataset:
নারীওশিশুবিকাশমন্ত্রক
গুরুতর অপুষ্টিতে ভোগা শিশুদের যত্নের প্রয়োজন : ওয়েবিনারে বিশেষজ্ঞদের অভিমত
কলকাতা, ২২ সেপ্টেম্বর, ২০২১
চূড়ান্ত অপুষ্টিতে ভোগা শিশুদের বিষয়ে স্বাস্থ্যকর্মী ও চিকিৎসকদের যত্ন নিতে হবে। কলকাতার রিজিওনাল আউটরিচ ব্যুরো এবং চুচুড়ার ফিল্ড আউটরিচ ব্যুরো আয়োজিত এক ওয়েবিনারে উপস্থিত বক্তারা এই বিষয়ের ওপর গুরুত্ব দিয়ে বলেন, ২০১৯-২০ সময়কালে পঞ্চম জাতীয় পরিবার স্বাস্থ্য সমীক্ষায় দেখা গেছে পশ্চিমবঙ্গে ৫ বছরের নিচে শিশুদের মধ্যে শহরাঞ্চলে ৭.৯ শতাংশ এবং গ্রামাঞ্চলে ৬.৯ শতাংশ শিশুর উচ্চতার নিরিখে ওজন কম। ওই সমীক্ষা অনুযায়ী পশ্চিমবঙ্গে ৭.১ শতাংশ শিশু এই সমস্যায় ভুগছে, যেখানে জাতীয় স্তরে এই হার ৬.৫।
অল ইন্ডিয়া ইন্সটিটিউট অফ হাইজিন অ্যান্ড পাবলিক হেল্থের পিএসএম দপ্তরের ডাঃ সুইটি সুমন ঝা বলেন, চূড়ান্ত অপুষ্টিতে ভোগার মূল কারণ পরিমাণ মতো খাদ্য না খাওয়া। বিশ্ব স্বাস্থ্য সংস্থা ৬ মাস থেকে ৫ বছর বয়সী শিশুদের ওজন এবং উচ্চতার যে অনুপাত নির্ধারণ করেছে সেই অনুপাত বজায় না রাখলে শিশুটি অপুষ্টিতে ভুগছে বলে ধরে নেওয়া যায়। দুর্ভিক্ষ, মহামারী, লিঙ্গ বৈষম্য, শৈশবে মায়ের দুধ না খাওয়া এবং যথাযথ অন্য খাবার না খাওয়া এর মূল কারণ বলে তিনি জানান। এছাড়া দারিদ্র অপুষ্টির অন্যতম কারণ। খিদে ও তেষ্টা না পাওয়া, শরীরে ওজন কমা এই সমস্যার অন্যতম লক্ষণ।
বিশিষ্ট পুষ্টিবিদ শ্রীমতি মিতালী পালোধী শিশুদের মায়ের দুধ খাওয়ানো সহ অন্যান্য খাবার নিয়মিত দেওয়ার ওপর গুরুত্ব দেন। তিনি বলেন, দামি খাবার খাওয়ানোর প্রয়োজন নেই। পরিমাণ মতো সাধারণ খাবার দিলেই শিশুদের পুষ্টিলাভ হয়। তিনি ঘরে তৈরি খাবারের ওপর বিশেষ গুরুত্ব দেন। ১০০ গ্রাম দানাশস্যের সঙ্গে ৩০ গ্রাম ডালশস্য মিশিয়ে গুঁড়ো করে খাওয়ালে শিশুদের পুষ্টির সমস্যা দূর হতে পারে। শ্রীমতি পালোধী রঙিন শাকসব্জি এবং ফল খাওয়ানোর ওপর জোর দেন।
পশ্চিম মেদিনীপুরের চকমুকুন্দ বাসন্তী বিদ্যাপীঠের পুষ্টি বিজ্ঞানের শিক্ষিকা শ্রীমতি রাতুলা চৌধুরী অপুষ্টি দূর করার প্রসঙ্গে তাঁর অভিজ্ঞতা ভাগ করে নেন। প্রত্যন্ত গ্রামাঞ্চলে শিশুরা কিভাবে যথাযথ পুষ্টিকর খাদ্য থেকে বঞ্চিত হয় তিনি সেই বিষয়টি উল্লেখ করেন। শ্রীমতি চৌধুরী জানান, মহামারীর ফলে স্কুল বন্ধ থাকায় ছাত্রছাত্রীরা মিড ডে মিল পাচ্ছেনা। তার ফলে তাদের নানা অপুষ্টিজনিত সমস্যা দেখা দিচ্ছে। প্রায় ১০০ জন এই ওয়েবিনারে অংশগ্রহণ করেন।
CG/CB/NS
(Visitor Counter : 38
রাষ্ট্রপতিরসচিবালয়
রাষ্ট্রপতি শ্রী রাম নাথ কোবিন্দের ইস্টার উপলক্ষে শুভেচ্ছা বার্তা
নতুন দিল্লি, ১১ এপ্রিল, ২০২০
ভারতের রাষ্ট্রপতি শ্রী রাম নাথ কোবিন্দ ইস্টারের প্রাক্কালে তাঁর বার্তায় বলেছেন:-
পবিত্র ইস্টার উদযাপনে,আমি সমস্ত দেশবাসী এবং বিশেষত দেশ ও বিদেশের খ্রিস্টান সম্প্রদায়ের মানুষদের শুভেচ্ছা ও শুভ কামনা জানাচ্ছি।
এটাই বিশ্বাস যে এই ইস্টারের দিনে প্রভু যিশু খ্রিষ্ট পুনর্জীবন লাভ করেন।তাই এই পবিত্র দিনটি খ্রিস্টান সম্প্রদায়ের মানুষ ভক্তির সঙ্গে উদযাপন করেন।
ইস্টার, ভালবাসা,ত্যাগ এবং ক্ষমার মন্ত্রে মানুষকে উদ্বুদ্ধ করে। যিশু খ্রিস্টের বাণী থেকে শিক্ষা নিয়ে এবং একযোগে সারা মানবজাতির ভালোর জন্য আমরা কাজ করি।
এই উৎসব আমাদের একতা এবং কর্তব্যকে শক্তিশালী করুক। দেশ ও সমাজের সমৃদ্ধি ও ভাল থাকার বার্তা বহন করে আনুক। দেশ যখন কোভিড-19 সংক্রমণের বিরুদ্ধে লড়াই করছে তখন আমরা এই পবিত্র উৎসব বাড়ীতে থেকে পরিবারের সঙ্গে পালন করার সংকল্প গ্রহন করবো। সরকার যে সামাজিক দূরত্ব বজায় রাখা সহ অন্যান্য নির্দেশ দিয়েছে তা মেনে চলব।
(CG/PPM
অর্থমন্ত্রক
২০২৫ পর্যন্ত স্ট্যান্ড আপ ইন্ডিয়া কর্মসূচি মেয়াদ বৃদ্ধি
নয়াদিল্লি, ০৫ জুলাই, ২০১৯
২০১৯-২০ কেন্দ্রীয় বাজেটে স্ট্যান্ড আপ ইন্ডিয়া কর্মসূচির মেয়াদ বাড়িয়ে ২০২৫ পর্যন্ত করার প্রস্তাব করা হয়েছে। সংসদে আজ কেন্দ্রীয় বাজেট পেশ করে একথা জানান অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন। তিনি বলেন, স্ট্যান্ড আপ ইন্ডিয়া কর্মসূচি বিপুল সুযোগ-সুবিধা প্রদান করেছে। এই কর্মসূচির মাধ্যমে হাজার হাজার মহিলা, তপশিলি জাতি/উপজাতির মানুষ নিজেদের শিল্প স্থাপন ও ব্যবসায়িক কাজকর্মে মূলধনী সহায়তা পেয়েছেন। এই কর্মসূচির আওতায় জঞ্জাল পরিস্কারের যন্ত্র ও রোবর্ট সংগ্রহ সহ চাহিদা-নির্ভর ব্যবসার স্বার্থে ব্যাঙ্ক থেকে আর্থিক সহায়তা প্রদান করা হবে।
শ্রীমতী সীতারমন জানান, একাধিক শ্রম আইনকে আরও সুবিন্যস্ত করতে সুনির্দিষ্ট চারটি শ্রম আইনের প্রস্তাব রয়েছে। এর ফলে, রিটার্ন দাখিল ও নথিভুক্তিকরণ প্রক্রিয়া আরও সুবিন্যস্ত হবে এবং মানোন্নয়ন ঘটবে। এমনকি, নতুন এই চারটি আইনের ফলে বিবাদ নিষ্পত্তির সময়ও হ্রাস পাবে।
দক্ষতা উন্নয়ন ক্ষেত্রে সরকারের সাফল্যের কথা উল্লেখ করে মন্ত্রী জানান, প্রধানমন্ত্রী কৌশল বিকাশ যোজনার মাধ্যমে ১ কোটি যুবক-যুবতীকে শিল্পের সঙ্গে প্রাসঙ্গিক প্রয়োজনীয় প্রশিক্ষণ দিয়ে যোগ্য করে তোলা হয়েছে। ভবিষ্যতের দিকে লক্ষ্য রেখে যুবসম্প্রদায়কে আরও প্রস্তুত করে তুলতে যাতে তাঁরা বিদেশেও কাজের সুযোগ পান, সেজন্য সরকার দক্ষতা উন্নয়ন সম্পর্কিত বিভিন্ন বিষয়ের ওপর আরও গুরুত্ব দেওয়ার সিদ্ধান্ত নিয়েছে। এমনকি, বিদেশি ভাষায় প্রশিক্ষণ দেওয়ারও পরিকল্পনা রয়েছে।
প্রধানমন্ত্রী রোজগার প্রত্যুৎসাহ যোজনার কথা উল্লেখ করে শ্রীমতী সীতারমন জানান, কর্মচারী ভবিষ্যনিধি তহবিল এবং কর্মচারী পেনশন প্রকল্পে সরকারের প্রদেয় অংশীদারিত্বের পরিমাণ ৮ শতাংশ থেকে বাড়িয়ে ১২ শতাংশ করা হয়েছে। এরফলে, সুবিধাভোগীর সংখ্যা ২০১৮-১৯ অর্থ প্রায় ৮৮ লক্ষ বেড়েছে। যোজনার আওতায় গত ৩১শে মার্চ পর্যন্ত সুযোগভোগীর সংখ্যা ছিল ১ কোটি ১৮ লক্ষ ৫ হাজার এবং লাভবান প্রতিষ্ঠানের সংখ্যা ছিল ১ লক্ষ ৪৫ হাজার ৫১২।
CG/BD/SB
(Visitor Counter : 111
জলসম্পদমন্ত্রক
ভারত নেদারল্যান্ড্স গঙ্গা ফোরামের উদ্বোধন করলেন নেদারল্যান্ডস-এর প্রধানমন্ত্রী
নয়াদিল্লি, ২৫ মে, ২০১৮
‘নমামি গঙ্গে’ কর্মসূচির আওতায় যে কর্মপ্রচেষ্টা শুরু হয়েছে তার ভূয়সী প্রশংসা করেছেন নেদারল্যান্ডস-এর প্রধানমন্ত্রী মিঃ মার্ক রুট। বিভিন্ন প্রকল্পের কাজ এগিয়ে নিয়ে যাওয়ার লক্ষ্যে বর্জ্য থেকে সম্পদ আহরণ প্রচেষ্টাকেও সমর্থন জানান তিনি।
মিঃ রুট ভারত-নেদারল্যান্ডস গঙ্গা ফোরামের উদ্বোধন উপলক্ষে ভাষণ দিচ্ছিলেন। গত বছর জুন মাসে ভারতের জলসম্পদ, নদী বিকাশ ও গঙ্গার পুনরুজ্জীবন মন্ত্রক এবং নেদারল্যান্ডস-এর পরিকাঠামো ও পরিবেশ মন্ত্রকের মধ্যে স্বাক্ষরিত মউটিকে আরও এগিয়ে নিয়ে যাওয়ার লক্ষ্যে এই ফোরামের সূচনা।
নেদারল্যান্ডস-এর প্রধানমন্ত্রী বলেন যে ভারত ও নেদারল্যান্ডস সরকারকে সহযোগিতা প্রসারের জন্য স্থানীয় ও আঞ্চলিক পর্যায়ের প্রশাসনিক কর্তৃপক্ষ এবং আর্থিক ও বেসরকারি ক্ষেত্রগুলিকে এগিয়ে আসতে হবে।
কেন্দ্রীয় জলসম্পদ, নদী বিকাশ এবং গঙ্গার পুনরুজ্জীবন মন্ত্রকের সচিব শ্রী ইউ পি সিং অনুষ্ঠানে বলেন যে গঙ্গায় জলজ প্রাণী ও প্রজাতির সংখ্যা ২ হাজারেরও বেশি। এছাড়াও প্রতিদিন গঙ্গায় অবগাহন করেন প্রায় ২০ লক্ষ মানুষ। তাই, গঙ্গাকে দূষণমুক্ত করার প্রচেষ্টা একটি বিশেষ নিরন্তর প্রক্রিয়া।
অনুষ্ঠানে ভাষণ দেন এনএমসিজি-র মহানির্দেশক মিঃ রাজীব রঞ্জন মিশ্রও।
CG/SKD/DM/…
(Visitor Counter : 70
অসামরিকবিমানপরিবহণমন্ত্রক
২৮শে ফেব্রুয়ারি দেশের অভ্যন্তরে ৩,১৩,৬৬৮ জন বিমান যাত্রা করেছেন
নয়াদিল্লি, ০১ মার্চ, ২০২১
সামরিক বিমান চলাচল দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী জানিয়েছেন, ২৮শে ফেব্রুয়ারি দেশের অভ্যন্তরে ২ হাজার ৩৫৩টি বিমানে ৩,১৩,৬৬৮ জন যাত্রী সফর করেছেন।
এই দিন মোট উড়ানের সংখ্যা ৪,৬৯৯। বিমানবন্দর ব্যবহার করেছেন ৬,১৭,৮২৪ জন।
কোভিড-১৯ মহামারীর প্রেক্ষিতে ২৪ মার্চ মধ্যরাত্রি থেকে বিমান পরিবহণ বন্ধ হয়ে যায়। দু’মাস পর ২৫ মে থেকে আবার বিমান পরিবহণ শুরু হয়।
রাষ্ট্রপতিরসচিবালয়
অসম, বিহার ও উত্তরপ্রদেশে বন্যা দুর্গত মানুষদের সাহায্যের জন্য রেড ক্রস সোস্যাইটির পাঠানো ত্রাণ সামগ্রীর যাত্রার সূচনা করলেন রাষ্ট্রপতি
নয়াদিল্লী, ২৪ জুলাই, ২০২০
রাষ্ট্রপতি শ্রী রামনাথ কোবিন্দ আজ কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধনের উপস্থিতিতে রাষ্ট্রপতি ভবন থেকে রেড ক্রস সোস্যাইটির পাঠানো ত্রাণ সরবরাহকারী ৯টি ট্রাকের যাত্রার সূচনা করেছেন। রাষ্ট্রপতি ভারতীয় রেড ক্রস সোস্যাইটির সভাপতি।
অসম, বিহার ও উত্তরপ্রদেশে বন্যায় ক্ষতিগ্রস্ত মানুষদের জন্য এই ত্রাণ সরবরাহ করা হয়েছে। দিল্লী থেকে ট্রেনে করে এই ত্রাণ সামগ্রী রাজ্যগুলিতে পাঠানো হবে।
এই ত্রাণ সামগ্রীতে ত্রিপল, তাঁবু, শাড়ি, ধুতি, কম্বোল, রান্নার সামগ্রী, মশারী, বিছানার চাদর, বালতি এবং দুটি জল পরিশোধন ইউনিট রয়েছে। এছাড়াও কোভিড-১৯ সুরক্ষা সরঞ্জাম যেমন- সার্জিক্যাল মাস্ক, পিপিই কিটস, গ্লাভস, ফেস শিল্ড’ও রয়েছে। এই সামগ্রীগুলি সংশ্লিষ্ট রাজ্যে ইন্ডিয়ান রেড ক্রস সোস্যাইটির সঙ্গে যুক্ত স্বাস্থ্যকর্মীদের সুরক্ষা কাজে লাগবে। একইসঙ্গে বন্যা দুর্গতদের পাশাপাশি ইন্ডিয়ান রেড ক্রস সোস্যাইটির স্বেচ্ছাসেবীদের সুরক্ষিত রাখবে।
এই ত্রাণ সামগ্রীগুলি সংশ্লিষ্ট রাজ্যের বন্যা দুর্গতদের বিতরণ করবে ওই রাজ্যে অবস্থিত রেড ক্রস শাখা। এই ধরণের ত্রাণ সামগ্রী পাঠানো অব্যাহত রয়েছে। আগামীদিনেও তা জারি থাকবে।
ত্রাণ সামগ্রী সরবরাহ যাত্রা সূচনার অনুষ্ঠানে ইন্ডিয়ান রেড ক্রস সোস্যাইটির সাধারণ সম্পাদক শ্রী আর কে জৈন দেশের বিভিন্ন স্থানে বন্যায় ক্ষতিগ্রস্থ এবং কোভিড-১৯এর জন্য সাধারণ মানুষের সেবায় ইন্ডিয়ান রেড ক্রস সোস্যাইটি যে উদ্যোগ এবং কাজ করে চলেছে সে সম্পর্কে রাষ্ট্রপতিকে অবহিত করেন।
অনুষ্ঠানে রাষ্ট্রপতির সচিবালয় এবং ইন্ডিয়ান রেড ক্রস সোস্যাইটির আধিকারিকরা উপস্থিত ছিলেন।
(CG/SS/NS
বিজ্ঞানওপ্রযুক্তিমন্ত্রক
কার্বনকে ধরে রাখা এবং রূপান্তরের জন্য কৃত্রিম সালোকসংশ্লেষ সমাধান সূত্র পাওয়া গেছে
নতুন দিল্লি, ১৮ মার্চ, ২০২১
বিজ্ঞানীরা বায়ুমণ্ডলে অতিরিক্ত কার্বন ডাই অক্সাইড ধরে রাখার জন্য অনুরূপ প্রাকৃতিক উপায় খুঁজে পেয়েছেন। এটি হল কৃত্রিম সালোকসংশ্লেষ । এতে বায়ুমণ্ডলে কার্বন ডাই অক্সাইডের পরিমাণ হ্রাস পাবে। এই কৃত্রিম সালোকসংশ্লেষ  প্রক্রিয়া সৌরশক্তি ক্ষেত্রে কাজে লাগানো যাবে এবং গৃহীত কার্বন ডাই অক্সাইডকে কার্বন মনোক্সাইডে  রূপান্তর করে ইঞ্জিনের জ্বালানি হিসেবে ব্যবহার করা যেতে পারে।
কৃত্রিম সালোকসংশ্লেষের  ক্ষেত্রে বিজ্ঞানীরা মূলত প্রাকৃতিক সালোকসংশ্লেষ পদ্ধতি অবলম্বন করেছেন। কিন্তু এর সঙ্গে একটি ন্যানো স্ট্রাকচারের সরল প্রক্রিয়া যুক্ত করেছেন। তবে সফল কৃত্রিম সালোকসংশ্লেষণ প্রক্রিয়া পরিচালনার জন্য প্রচুর প্রতিবন্ধকতাও রয়েছে।
ভারত সরকার বিজ্ঞান ও প্রযুক্তি বিভাগ  এর আওতাধীন একটি স্বশাসিত প্রতিষ্ঠান,
জওহরলাল নেহেরু সেন্টার ফর অ্যাডভান্সড সায়েন্টিফিক রিসার্চের এক দল বিজ্ঞানী একটি ধাতব জৈব কাঠামোর উপর ভিত্তি করে সালোক সংশ্লেষকারীর সমন্বয়ে একটি সুসংহত অনুঘটক পদ্ধতির নকশা  তৈরি করেছে। এর মাধ্যমে বায়ুমণ্ডলের অতিরিক্ত কার্বন ডাই অক্সাইডকে ধরে সৌরশক্তি ক্ষেত্রে কাজে লাগিয়ে সিও-২ পরিমাণ হ্রাস করা যেতে পারে। এই প্রক্রিয়াটি ব্রিটেনের রয়্যাল সোসাইটি অফ কেমিস্ট্রি পত্রিকায় ‘শক্তি ও পরিবেশ বিজ্ঞান’এ প্রকাশের জন্য গৃহীত হয়েছে।
বিজ্ঞানীদের বিশ্বাস যে এই জটিল নকশা এবং সংশ্লেষকারী পদ্ধতির মাধ্যমে কৃত্রিম সালোকসংশ্লেষ করে কার্বন ডাই অক্সাইডকে ধরে রাখা ও বিভিন্ন শক্তি সমৃদ্ধ মিথেন  এবং ইথেন  এ রূপান্তরকরণ সম্ভবপর হবে।
কেন্দ্রীয়মন্ত্রিসভা
ভারতের এক্সপোর্ট-ইমপোর্ট ব্যাঙ্কের ডিজিটাল অর্থনীতির প্রেক্ষিতে ব্রিকস্ গোষ্ঠীভুক্ত দেশের ব্যাঙ্কগুলির মধ্যে সহযোগিতা গড়ে তোলার মাধ্যমে অংশগ্রহণকারী সদস্য ব্যাঙ্কগুলির সঙ্গে ডিস্ট্রিবিউটেড লেজার ও ব্লক চেন প্রযুক্তির ক্ষেত্রে যৌথ গবেষণার জন্য স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১২ সেপ্টেম্বর, ২০১৮
ভারতের এক্সপোর্ট-ইমপোর্ট ব্যাঙ্কের ডিজিটাল অর্থনীতির প্রেক্ষিতে ব্রিকস্ গোষ্ঠীভুক্ত দেশের ব্যাঙ্কগুলির মধ্যে সহযোগিতা গড়ে তোলার মাধ্যমে অংশগ্রহণকারী সদস্য ব্যাঙ্কগুলির সঙ্গে ডিস্ট্রিবিউটেড লেজার ও ব্লক চেন প্রযুক্তির ক্ষেত্রে যৌথ গবেষণার জন্য স্বাক্ষরিত সমঝোতাপত্রে কেন্দ্রীয় মন্ত্রিসভা কর্মপরবর্তী অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়।
ব্রিকস্ দেশগুলির আর্থিক ক্ষেত্রে যে সকল সমস্যার সম্মুখীন হচ্ছে তার সমাধানে ডিস্ট্রিবিউটেড লেজার ও ব্লক চেন প্রযুক্তি ব্যবহারের বিপুল সম্ভাবনা রয়েছে। যৌথ গবেষণামূলক প্রয়াসের মাধ্যমে সংশ্লিষ্ট দেশের ব্যবসায়িক বিষয়গুলিকে চিহ্নিত করতে এই বিশেষ প্রযুক্তি সম্পর্কে বোঝাপড়া বৃদ্ধি করতেই এই সমঝোতাপত্র স্বাক্ষরিত হয়েছে।
CG/BD/SB……
(Visitor Counter : 44
কেন্দ্রীয়মন্ত্রিসভা
কেন্দ্রীয় রাষ্ট্রায়ত্ত সংস্থাগুলির বাণিজ্যিক বিরোধ নিষ্পত্তি ব্যবস্থা শক্তিশালী করার সিদ্ধান্ত কেন্দ্রীয় মন্ত্রিসভায় অনুমোদিত
নয়াদিল্লি, ১৬ মে, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় রাষ্ট্রায়ত্ত সংস্থাগুলির বাণিজ্যিক বিরোধ নিষ্পত্তি ব্যবস্থা এবং সংশ্লিষ্ট সংস্থাগুলির সঙ্গে বিভিন্ন সরকারি বিভাগ ও সংগঠনের মধ্যেকার বাণিজ্যিক বিরোধ নিষ্পত্তি ব্যবস্থাকে শক্তিশালী করার সিদ্ধান্ত অনুমোদিত হয়েছে। সচিবদের কমিটির সুপারিশের ভিত্তিতে এই সিদ্ধান্ত নেওয়া হয়েছে। এরফলে, কেন্দ্রীয় রাষ্ট্রায়ত্ত সংস্থাগুলির মধ্যে বাণিজ্যিক বিরোধ দ্রুত নিষ্পত্তিকল্পে একটি প্রাতিষ্ঠানিক ব্যবস্থা গড়ে তোলা হবে এবং আদালতের কাছে না গিয়েই এগুলি মিটিয়ে ফেলা সম্ভব হবে।
রেল, আয়কর, আমদানি ও রপ্তানি শুল্ক সংক্রান্ত বিভাগের বিরোধগুলি বাদে কেন্দ্রীয় রাষ্ট্রায়ত্ত সংস্থাগুলির মধ্যেকার এবং সংশ্লিষ্ট সংস্থার সঙ্গে সরকারি দপ্তর ও সংগঠনের বাণিজ্যিক বিরোধ, আদালতে না গিয়েই মিটিয়ে ফেলার জন্য একটি দ্বিস্তরীয় ব্যবস্থা গড়ে তোলা হবে। অবশ্য, প্রচলিত স্থায়ী সালিশি ব্যবস্থার সঙ্গে নতুন এই দ্বিস্তরীয় ব্যবস্থাটি যুক্ত হবে।
প্রথম পর্যায়ে যে কোনও বাণিজ্যিক বিরোধ বিভিন্ন প্রশাসনিক মন্ত্রক ও বিভাগের সচিবদের কমিটির কাছে পাঠানো হবে। এই কমিটির কাছে বিবদমান দুটি দপ্তর/মন্ত্রকের আর্থিক উপদেষ্টারা এই বিবাদ বিষয়ে তাঁদের মন্ত্রকের পক্ষে বক্তব্য জানাবেন। কোন্ কোন্ বিবাদের ক্ষেত্রে কোন্ মন্ত্রকের বা বিভাগের সচিব বা আর্থিক উপদেষ্টারা সংশ্লিষ্ট কমিটির কাছে বক্তব্য রাখবেন, সে বিষয়েও একটি নীতি-নির্দেশিকা স্থির করা হয়েছে।
প্রথম পর্যায়ে আলাপ-আলোচনার মাধ্যমে বিবাদ নিষ্পত্তি না হলে দ্বিতীয় স্তরে এই বিবাদটি ক্যাবিনেট সচিবের কাছে পাঠানো হবে এবং তাঁর সিদ্ধান্তই চূড়ান্ত বলে সংশ্লিষ্ট সকল পক্ষকে মেনে নিতে হবে। দ্রুত বিবাদ নিষ্পত্তির জন্য প্রথম পর্যায়ের ব্যবস্থায় সালিশি বা আলোচনার মাধ্যমে বিবাদ মেটানোর জন্য তিন মাস সময়সীমা থাকবে। সমস্ত কেন্দ্রীয় রাষ্ট্রায়ত্ত সংস্থার কাছে খুব শীঘ্রই তাঁদের সংশ্লিষ্ট প্রশাসনিক মন্ত্রক/বিভাগ এবং রাজ্য সরকার ও কেন্দ্রশাসিত অঞ্চলগুলির সরকারের কাছে এ বিষয়ে একটি বিস্তারিত নীতি-নির্দেশিকা পাঠানো হবে। নতুন এই ব্যবস্থা সমতার ভিত্তিতে বাণিজ্যিক বিরোধ মেটানোর ক্ষেত্রে এবং আদালতে গিয়ে এই ধরণের বিরোধ মেটানোর জন্য মামলা-মকদ্দমার সংখ্যা হ্রাস করবে এবং সরকারি অর্থের অপব্যয় কমাবে।
CG/PB/SB…
(Visitor Counter : 48
স্বাস্থ্যওপরিবারকল্যাণমন্ত্রক
ক্রমাগত অগ্রগতির পথে ভারতে একদিনেই রেকর্ড ৯ লক্ষের বেশি নমুনা পরীক্ষা হয়েছে
নয়াদিল্লি, ২০ আগস্ট, ২০২০
ক্রমাগত অগ্রগতির পথে ভারত দৈনিক ভিত্তিতে নমুনা পরীক্ষার ক্ষেত্রে নতুন উচ্চতায় পৌঁছেছে।
এই প্রথমবার দেশে একদিনেই রেকর্ড ৯ লক্ষের বেশি নমুনা পরীক্ষা হয়েছে। গত ২৪ ঘন্টায় কোভিড-১৯ নমুনা পরীক্ষার হার ছিল ৯ লক্ষ ১৮ হাজার ৪৭০। নমুনা পরীক্ষার হারে এই অগ্রগতি অব্যাহত থাকলে ভারতে খুব শীঘ্রই দৈনিক ভিত্তিতে ১০ লক্ষ নমুনা পরীক্ষার লক্ষ্য অর্জিত হবে।
একদিনে রেকর্ড পরিমাণ নমুনা পরীক্ষা করার সাফল্য অর্জিত হওয়ার ফলে দেশে এখনও পর্যন্ত নমুনা পরীক্ষার সংখ্যা ৩ কোটি ২৬ লক্ষ ৬১ হাজার ২৫২। দেশে ডায়াগনস্টিক ল্যাবের সংখ্যা ক্রমশ বৃদ্ধি পাচ্ছে। এর ফলস্বরূপ, আরও বেশি সংখ্যাক রোগীর নমুনা পরীক্ষা সম্ভব হচ্ছে। প্রত্যাশিতভাবেই দেশে প্রতি ১০ লক্ষ জনসংখ্যায় নমুনা পরীক্ষার হার বেড়ে হয়েছে ২৩,৬৬৮। এই হার ক্রমশ বাড়ছে। দেশে নমুনা পরীক্ষার সংখ্যার ক্রমাগত অগ্রগতির ফলে আক্রান্তের সংখ্যা ক্রমশ কমছে। অবশ্য, বেশি সংখ্যক নমুনা পরীক্ষা হলে আক্রান্তের সংখ্যাও প্রাথমিকভাবে বাড়তে পারে। অবশ্য, আক্রান্তের সংখ্যা বৃদ্ধি পাশাপাশি, সুস্থতার সংখ্যাও স্বাভাবিকভাবেই বাড়বে। নমুনা পরীক্ষার হার বৃদ্ধি পাওয়ার ফলে একদিকে যেমন আক্রান্তদের চিহ্নিতকরণে সুবিধা হচ্ছে, অন্যদিকে তেমনই তাঁদের উপযুক্ত চিকিৎসা পরিষেবা দেওয়া যাচ্ছে। পরিণামস্বরূপ, উপযুক্ত চিকিৎসার ফলে আক্রান্তের সংখ্যা কমছে এবং মৃত্যু হার হ্রাস পাচ্ছে।
জাতীয় স্তরে গড় আক্রান্তের হার যেখানে ৮ শতাংশের নিচে, সেখানে ২৬টি রাজ্য / কেন্দ্রশাসিত অঞ্চলে এই হার জাতীয় গড়ের তুলনায় কম। দেশে নমুনা পরীক্ষাগারের সংখ্যাও ক্রমশ বৃদ্ধি পেয়েছে। সরকারি ও বেসরকারি মিলিয়ে আজ পর্যন্ত দেশে নমুনা পরীক্ষাগারের সংখ্যা ১,৪৯৪। এর মধ্যে সরকারি নমুনা পরীক্ষাগার ৯৭৭টি এবং বেসরকারি পরীক্ষাগারের সংখ্যা ৫১৭।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
ক্রেতা, খাদ্যএবংগণবন্টনমন্ত্রক
অনলাইন নিউজ পোর্টাল স্ক্রল ইন – এর প্রকাশিত প্রতিবেদন নাকচ করেছে ভারতীয় খাদ্য নিগম; ৬৫ লক্ষ টন খাদ্যশস্য পচে যাওয়ার খবর ভিত্তিহীন
নয়াদিল্লি, ০৩ জুন, ২০২০
অনলাইন নিউজ পোর্টাল স্ক্রল ইন আজ প্রকাশিত এক প্রতিবেদনে বলেছে, ভারতে ৬৫ লক্ষ টন খাদ্যশস্য পচে গেছে। এই বিপুল পরিমাণ খাদ্যশস্য দরিদ্র মানুষের চার মাস ক্ষুধা মেটাতে পারতো। প্রকাশিত এই খবর সম্পূর্ণ ভিত্তিহীন বলে ভারতীয় খাদ্য নিগমের পক্ষ থেকে স্পষ্টভাবে জানানো হয়েছে। নিগমের গুণমান নিয়ন্ত্রণ সংক্রান্ত কার্যনির্বাহী নির্দেশক শ্রী সুদীপ সিং অনলাইন এই নিউজ পোর্টাল সংস্থাটিকে কড়া ভাষায় লেখা এক চিঠিতে বলেছেন, এটা অত্যন্ত হতাশাজনক যে, প্রকৃত তথ্য যাচাই না করেই বিভ্রান্তিকর খবর প্রকাশ করা হয়েছে। এর ফলে, ভুল বার্তা যাচ্ছে যে, বিগত চার মাসে ৬৫ লক্ষ মেট্রিক টন খাদ্যশস্যের অপচয় হয়েছে। প্রকাশিত সংবাদ প্রতিবেদনটিকে সম্পূর্ণ বিভ্রান্তিকর বলে বর্ণনা করে শ্রী সিং আরও বলেন, এ ধরনের অসত্য খবর প্রকাশিত হওয়ার ফলে নিগমের মর্যাদা ক্ষুণ্ন হয়েছে।
এক পরিসংখ্যান দিয়ে শ্রী সিং জানান, ৭১ লক্ষ ৮০ হাজার মেট্রিক টন খাদ্যশস্য ‘অপচয়’ বলে কল্পনাপ্রসূত যে খবর প্রকাশ করে ভুল ব্যাখ্যা দেওয়া হচ্ছে, তার প্রেক্ষিতে প্রকৃত তথ্য হ’ল – খাদ্যশস্য মজুতের পরিমাণ ১ হাজার ৯৩০ মেট্রিক টন, যা নিগমের কাছে সঞ্চিত রয়েছে। তবে, কিছু খাদ্যশস্য বন্যার মতো প্রাকৃতিক দুর্যোগের দরুণ ক্ষতি হয়েছে।
নিগমের পক্ষ থেকে স্পষ্ট জানানো হয়েছে, মান্ডিগুলিতে মজুতের পরিমাণ এবং সরবরাহের জন্য রাখা খাদ্যশস্য মানুষের ব্যবহারের জন্য সম্পূর্ণ উপযুক্ত। তাই, সঞ্চিত খাদ্যশস্যকে কখনই ‘অপচয়’ হিসাবে ভুল ব্যাখ্যা করা যায় না। প্রকাশিত ঐ সংবাদে আরও বলা হয়েছে, ৭১ লক্ষ ৮০ হাজার মেট্রিক টনেরও বেশি খাদ্যশস্য সঞ্চিত রয়েছে, অথচ তা সরবরাহ করা হচ্ছে না। সুতরাং, সরবরাহ না হওয়া এই সঞ্চিত খাদ্যশস্যকে সংবাদ পোর্টালটির পক্ষ থেকে ‘অপচয়’ বলে ব্যাখ্যা করা হয়েছে। নিগমের কাছ থেকে প্রকৃত তথ্য যাচাই না করে এই খবর প্রকাশিত হয়েছে।
রবি মরশুমের এপ্রিল ও মে মাসে বিপুল পরিমাণে গম সংগৃহীত হয়েছে। চলতি গম সংগ্রহ মরশুমে সরকারি সংস্থাগুলি ইতিমধ্যে ৩ কোটি ৬৫ লক্ষ মেট্রিক টনের বেশি গম সংগ্রহ করেছে। সংগৃহীত এই গম মান্ডিগুলিতে সাময়িকভাবে মজুত করে রাখা হবে। পরবর্তী সময়ে সঞ্চিত এই গম বিভিন্ন সঞ্চয় ভান্ডারে সরবরাহ করা হয়ে থাকে। নিগমের পক্ষ থেকে গত পয়লা মে পর্যন্ত ১৪ লক্ষ মেট্রিক টনের বেশি খাদ্যশস্য বিভিন্ন রাজ্য সরকারগুলিকে জনকল্যাণমুখী প্রকল্পগুলির আওতায় বন্টন করার জন্য সরবরাহ করা হয়েছে।
(CG/BD/SB
সংস্কৃতিমন্ত্রক
সঙ্গীত নাটক অ্যাকাডেমির জেনারেল কাউন্সিল ২০১৮ সালের সঙ্গীত নাটক অ্যাকাডেমি ফেলোশিপ  এবং সঙ্গীত নাটক অ্যাকাডেমি পুরস্কার (অ্যাকাডেমি পুরস্কার ঘোষণা করেছে
নয়াদিল্লি, ১৬ জুলাই, ২০১৯
দেশে সঙ্গীত, নৃত্য এবং নাটকের জাতীয় অ্যাকাডেমি, সঙ্গীত নাটক অ্যাকাডেমির জেনারেল কাউন্সিলের বৈঠক অনুষ্ঠিত হয় গত ২৬শে জুন অসমের গুয়াহাটিতে। এই বৈঠকে চারজন বিশিষ্ট শিল্পী – জাকির হোসেন, সোনাল মানসিং, যতীন গোস্বামী এবং কে কল্যাণসুন্দরম পিল্লাই-এর নাম সঙ্গীত নাটক অ্যাকাডেমি ফেলোর  নির্বাচিত করা হয়েছে।
অ্যাকাডেমির এই ফেলোশিপ সবচেয়ে গর্বের এবং সম্মানের। এই সম্মান সর্বোচ্চ ৪০ জনকে দেওয়া হয়ে থাকে। এই চারজন নির্বাচিত হওয়ার ফলে সঙ্গীত নাটক অ্যাকাডেমির ফেলোর সংখ্যা দাঁড়াল ৪০।
একইসঙ্গে, জেনারেল কাউন্সিল সঙ্গীত, নৃত্য, নাটক, প্রথাগত বা লোক বা আদিবাসী সঙ্গীত / নৃত্য / নাটক, পুতুল নাচের জন্য ৪৪ জন শিল্পীকে নির্বাচিত করেছে। তাঁদেরকে ২০১৮-র সঙ্গীত নাটক অ্যাকাডেমি পুরস্কার  প্রদান করা হবে।
ভারতের রাষ্ট্রপতি এক বিশেষ অনুষ্ঠানে এই সঙ্গীত নাটক অ্যাকাডেমি পুরস্কার প্রদান করবেন।
সঙ্গীতের ক্ষেত্রে যে ১১ জন শিল্পী এই পুরস্কারের জন্য নির্বাচিত হয়েছেন তাঁরা হলেন – মণি প্রসাদ , মধুপ মুদগল , তরুণ ভট্টাচার্য , তেজেন্দ্র নারায়ণ মজুমদার , আলামেলু মণি , মাল্লাড়ি সুরিবাবু , এস কাসিম এবং এস বাবু যুগ্মভাবে পুরস্কৃত । এছাড়াও, গণেশ এবং কুমারেশ যুগ্মভাবে ভায়োলিনের জন্য যুগ্মভাবে পুরস্কৃত। সুরেশ ওয়াড়কর , শান্তি হিরানন্দ , এইচ আশাঙ্গবি দেবী ।
নৃত্য ক্ষেত্রে যে নয়জন শিল্পী ২০১৮-র অ্যাকাডেমি পুরস্কারের জন্য নির্বাচিত হয়েছেন তাঁরা হলেন – রাধা শ্রীধর , ইশিরা এবং মৌলিক শাহ যুগ্মভাবে কত্থকের জন্য, আখাম লক্ষ্মী দেবী , পসুমূর্তি রামলিঙ্গ শাস্ত্রী , সুরূপা সেন , তারকেশ্বর হাজারিকা বরবায়েন , গোপিকা ভার্মা , তপন কুমার পট্টনায়েক  এবং দীপক মজুমদার ।
নাট্য ক্ষেত্রে যে ন’জন শিল্পী ২০১৮-র অ্যাকাডেমি পুরস্কারের জন্য নির্বাচিত হয়েছেন তাঁরা হলেন – রাজীব নায়েক , লাটলুয়াঙ্গিয়ানা খৈয়িঙ্গতে , সঞ্জয় উপাধ্যায় , এস রঘুনন্দন , সুহাস যোশী , তিখম যোশী , স্বপন নন্দী , ভগবৎ এ এস নাঞ্জাপ্পা  এবং এ এম পরমেশ্বরন কুট্টান চাক্কিয়ার ।
প্রথাগত বা লোক বা আদিবাসী সঙ্গীত / নৃত্য / নাটক, পুতুল নাচের জন্য দশজন শিল্পীকে নির্বাচিত করা হয়েছে। এঁরা হলেন – উত্তরপ্রদেশের মালিনী অবস্থী , রাজস্থানের গাজি খান বার্না , উত্তরাখণ্ডের নরেন্দর সিং নেগি , জম্মু ও কাশ্মীরের মহম্মদ সাদিক ভগৎ , অন্ধ্রপ্রদেশের কোটা সচিদানন্দন শাস্ত্রী , মধ্যপ্রদেশের অর্জুন সিং ধ্রুবে , হিমাচল প্রদেশের সোমনাথ বাট্টু , কর্ণাটকের অনুপমা হোসকেরে  এবং অসমের হেম চন্দ্র গোস্বামী ।
পারফরমিং আর্টে অবদানের জন্য ২০১৮-র অ্যাকাডেমি পুরস্কারের জন্য মনোনীত হয়েছেন দিওয়ান সিং বাজেলি এবং পুরু দাধিচ।
১৯৫২ সাল থেকে এই পুরস্কার প্রদান করা হয়ে আসছে। অ্যাকাডেমি ফেলোর জন্য ৩ লক্ষ টাকা এবং অ্যাকাডেমি পুরস্কারের জন্য ১ লক্ষ টাকা পুরস্কার হিসেবে দেওয়া হয়ে থাকে। এছাড়াও, তাম্রপত্র ও অঙ্গবস্ত্রও এর সাথে দেওয়া হবে।
CG/SS/DM
(Visitor Counter : 462
|
হকশেল অমসুং য়াইফ-য়ুম্বাল মন্ত্রালয়
|
কোবিদ-১৯ ভেক্সিনেসন অপদেৎ - ২৫০শুবা নুমিৎ
ভারতকী অপুনবা কোবিদ-১৯ ভেক্সিনেসন কভরেজ কোতি ৮৩কী লেন্দমার্ক মাইলস্তোন লানখ্রে
ঙসি নুমিদাংগী পুং ৭ ফাওবদা ভেক্সিন দোজ লাখ ৬৪ হেন্না কাপখি
ভারতকী অপুনবা কোবিদ-১৯ ভেক্সিনেসন কোভরেজ ঙসি কোতি ৮৩ কী লেন্দমার্ক মাইলস্তোন লানখ্রে৷ ঙসি নুমিদাংগী পুং ৭ ফাওবদা,ভেক্সিন দোজ লাখ ৬৪ হেন্না কাপখ্রে৷ নুমিদাং অথেংবদা নুমিৎ অদুগী ফাইনেল ওইবা রিপোর্তশিং পীশিল্লকপদা নোংমগী ভেক্সিনেসন তেল্লী অসি হেনগৎলক্লবা য়াই হায়না পানরি৷
পোপুলেসন প্রাইয়োরিতী গ্রুপশিংদা বেজ তৌদুনা কাপখিবা ভেক্সিন দোজকী অপুনবা কোভরেজ অদু মখাদা লৈরে:
|
|
অপুনবা ভেক্সিন দোজ কোভরেজ
|
|
ঐচ.সি.দবল্যু.শিং
|
|
অহানবা দোজ
|
|
১,০৩,৭০,১৬৭
|
|
অনিশুবা দোজ
|
|
৮৭,৮৩,৬৬৫
|
|
এফ.এল.দবল্যু.শিং
|
|
অহানবা দোজ
|
|
১,৮৩,৪৭,২২১
|
|
অনিশুবা দোজ
|
|
১,৪৬,৬৬,৫৯৬
|
|
চহি ১৮-৪৪ ফাওবগী মনুংদা লৈরিবা মীওইশিং
|
|
অহানবা দোজ
|
|
৩৩,৭৪,৭৬,০৭০
|
|
অনিশুবা দোজ
|
|
৬,৬৭,৮১,০৬৭
|
|
চহি ৪৫-৫৯ ফাওবগী মনুংদা লৈরিবা মীওইশিং
|
|
অহানবা দোজ
|
|
১৫,৩৬,৩৯,৬৪৮
|
|
অনিশুবা দোজ
|
|
৭,১৪,৫৬,৬০৩
|
|
চহি ৬০ হেল্লবা মীওইশিং
|
|
অহানবা দোজ
|
|
৯,৮২,৬৭,৯১৫
|
|
অনিশুবা দোজ
|
|
৫,৩৫,৫৭,৭২৪
|
|
অহানবা দোজ কাপখিবা অপুনবা মশিং
|
|
৬১,৮১,০১,০২১
|
|
অনিশুবা দোজ কাপখিবা অপুনবা মশিং
|
|
২১,৫২,৪৫,৬৫৫
|
|
অপুনবা
|
|
৮৩,৩৩,৪৬,৬৭৬
পোপুলেসন প্রাইয়োরিতী গ্রুপশিংদা কাপখিবা ঙসিগী ভেক্সিনেসন এক্সর্সাইসতা ফংলিবা এচিবমেন্দ অদু মখাদা লৈরে:
|
|
তাং: ২০২১, সেপ্তেম্বর ২২
|
|
ঐচ.সি.দবল্যু.শিং
|
|
অহানবা দোজ
|
|
৩২৯
|
|
অনিশুবা দোজ
|
|
১৫,৩১০
|
|
এফ.এল.দবল্যু.শিং
|
|
অহানবা দোজ
|
|
৫১৮
|
|
অনিশুবা দোজ
|
|
৪৬,৯৬৯
|
|
চহি ১৮-৪৪ ফাওবগী মনুংদা লৈরিবা মীওইশিং
|
|
অহানবা দোজ
|
|
২৫,৬৪,০৮২
|
|
অনিশুবা দোজ
|
|
১৯,৯৩,৮৯৩
|
|
চহি ৪৫-৫৯ ফাওবগী মনুংদা লৈরিবা মীওইশিং
|
|
অহানবা দোজ
|
|
৬,২১,৭৭৮
|
|
অনিশুবা দোজ
|
|
৬,৪২,৭৪২
|
|
চহি ৬০ হেল্লবা মীওইশিং
|
|
অহানবা দোজ
|
|
৩,০৮,৪২১
|
|
অনিশুবা দোজ
|
|
৩,০৪,২৩২
|
|
অহানবা দোজ কাপখিবা অপুনবা মশিং
|
|
৩৪,৯৫,১২৮
|
|
অনিশুবা দোজ কাপখিবা অপুনবা মশিং
|
|
৩০,০৩,১৪৬
|
|
অপুনবা
|
|
৬৪,৯৮,২৭৪
লৈবাক অসিদা লৈরিবা খ্বাইদগী ফিভম শোক্নিংঙাই ওইরিবা মীওই কাংলুপশিংবু কোবিদ-১৯দগী ঙাকথোক্নবগী খুৎলাই অমা ওইনা শিজিন্নরিবা ভেক্সিনেসন এক্সর্সাইস অসি অৱাংবা থাক্তা চাং নাইনা লেপ্পা-লৈতনা য়েংশিল্লি৷
মানবসম্পদবিকাশমন্ত্রক
দেশের কেন্দ্রীয় বিদ্যালয়গুলিতে শিক্ষার্থীদের উপস্থিতির হার বেড়েছে
নতুন দিল্লি, ১৫ ফেব্রুয়ারি, ২০২১
কোভিড বিধি মেনে সারাদেশে কেন্দ্রীয় বিদ্যালয় গুলিতে পঠন-পাঠন শুরু হওয়ার পর শিক্ষার্থীদের উপস্থিতির হার যথেষ্ট সংখ্যক বেড়েছে। গত অক্টোবর থেকে ধারাবাহিক ক্রমে কেন্দ্রীয় বিদ্যালয় গুলিতে ক্লাস শুরু হয়েছে।
দেশের সমস্ত কেন্দ্রীয় বিদ্যালয় থেকে যে পরিসংখ্যান পাওয়া গেছে তাতে জানা গেছে যে, চলতি বছরের ১১ ফেব্রুয়ারি পর্যন্ত নবম শ্রেণীতে ৪২ শতাংশ, দশম শ্রেণীতে ৬৫ শতাংশ, একাদশ শ্রেণীতে ৪৮ শতাংশ এবং দ্বাদশ শ্রেণীতে ৬৭ শতাংশ শিক্ষার্থী উপস্থিত ছিল। এই পরিসংখ্যানের পরেও শিক্ষার্থীদের উপস্থিতির হার দিন দিন ক্রমশই বাড়ছে বলে জানা গেছে। যে সমস্ত রাজ্যে সংশ্লিষ্ট সরকার বিদ্যালয় খোলার অনুমতি দিয়েছে সেখানে কেন্দ্রীয় বিদ্যালয় গুলিতে প্রথম থেকে অষ্টম শ্রেণী পর্যন্ত ক্লাস শুরু হয়েছে।
অভিবাবকদের অনুমতিক্রমে শিক্ষার্থীরা বিদ্যালয়ে এসে ক্লাস করছে। কেন্দ্রীয় সরকার কোভিড জনিত পরিস্থিতিতে বিদ্যালয় খোলার ক্ষেত্রে যে সমস্ত নির্দেশিকা জারি করেছেন তা যথাযথভাবে মেনে কেন্দ্রীয় বিদ্যালয় গুলোতে পঠন-পাঠন চালানো হচ্ছে। প্রতিটি কেন্দ্রীয় বিদ্যালয়ে সরকারের এই নির্দেশিকা পাঠিয়ে দেওয়া হয়েছে। এর পাশাপাশি, যেসব শিক্ষার্থী এখনো বিদ্যালয়ে গিয়ে পঠন পাঠনের সুযোগ নিতে পারেনি, তাদের জন্য বিকল্প হিসেবে অনলাইন ক্লাসও চালানো হচ্ছে। শিক্ষার্থীরা বিভিন্ন ডিজিটাল প্ল্যাটফর্ম ব্যবহার করে শিক্ষক- শিক্ষিকাদের সঙ্গে যোগাযোগ রেখে চলেছে।